प्रारम्भ करना जानना कि स्वप्न किस संबंध में है जान लेना कि कहाँ दिवास्वप्न देखना है
दिवास्वप्न देखने को कभी कभी बुरा समझा जाता है क्योंकि कुछ लोग इसको समय की बरबादी समझते हैं। जब आपके पास 20 मिनट का खाली समय हो, तब क्या उसका उपयोग किसी उपयोगी कार्य में नहीं करना चाहिए? अध्ययनों से पता चला है कि दिवास्वप्न देखना वास्तव में उपयोगी “है”। इसमें आपको अधिक सृजनशील बनाने की और आपको अपने लक्ष्यों के प्रति प्रेरित करने की क्षमता होती है। इसलिए आगे बढ़ कर स्वयं को, अपने दिन के एक भाग के रूप में, दिवास्वप्न देखने की अनुमति दीजिये।  कैलिफोर्निया विश्वविद्यालय, सैंटा बारबरा में किए गए एक अध्ययन में यह पाया गया है कि सृजनात्मक विचारशीलता से सम्बद्ध एक परीक्षण में दिवास्वप्न देखने वाले, दिवास्वप्न नहीं देखने वालों से 41% बेहतर पाये गए।   वहीं, दूसरी ओर, जब आप अपने मस्तिष्क को वर्तमान से हटा कर उन कल्पनाओं की ओर ले जाते हैं जो कि शायद कभी सच नहीं होंगी, तब दिवास्वप्न देखना वास्तव में आपकी प्रसन्नता को कम कर सकता है। अध्ययनों से यह संकेत मिलता है कि वर्तमान पर ध्यान केन्द्रित करने से आपको अधिक प्रसन्नता मिलेगी, इसलिए दिवास्वप्न देखने को पलायनवाद मत बनने दीजिये। दिवास्वप्न, रात के स्वप्नों की तरह ही, सबसे अच्छे तब आते हैं जब आप अपेक्षाकृत ऐसे शांत वातावरण में होते हैं, जिसमें आपका ध्यान इधर उधर खींचने के लिए और कुछ न हो। चाहे आपके पास केवल कुछ ही मिनट इस काम के लिए उपलब्ध हों, परंतु इससे पहले कि आप दिवास्वप्न देखने का सत्र प्रारम्भ करें, प्रयास करिए कि आप अपने लिए एक शांत आरामदेह वातावरण तैयार कर सकें। यह कहीं भी, कभी भी किया जा सकता है, चाहे आप दिन में घर पर हों या कहीं बाहर।  यदि आप खोज सकते हों, तब दिवास्वप्न देखने लिए एक शांत स्थान खोज लीजिये, जैसे कि एक खाली कमरा या यहाँ तक कि बाथरूम। यदि आप किसी सार्वजनिक स्थल पर दिवास्वप्न देखना चाहते हैं, तब हेडफ़ोन पहनना, मस्तिष्क को घूमने की स्वतन्त्रता देने के लिए, विश्व को शांत करने की एक अच्छी विधि है। इससे पहले कि आप दिवास्वप्न देखें, सुनिश्चित कर लीजिये कि आप भूखे, प्यासे या किसी और ऐसी चीज़ की आवश्यकता महसूस नहीं कर रहे हैं जो आपको अपने दिवास्वप्न से विकर्षित कर सके। संगीत आपको अन्य विकर्षणों से अलग रखने में सहायक हो सकता ही, विशेषकर इसलिए, क्योंकि संगीत भावनाओं से भरा हुआ होता है। बस वे गीत चुन लीजिये जो उस स्वप्न की मनोभावना से मेल खाते हों, जो आप देख रहे हैं। प्रत्येक व्यक्ति का “दिवास्वप्न देखने वाला चेहरा” फर्क होता है। कुछ लोगों के लिए खिड़की से बाहर या अन्तरिक्ष में देखते हुये,  मस्तिष्क को भटकने देना सहज लगता है, तो कुछ को आँखें बंद करके। ध्यान को इधर उधर भटकाये बगैर, जिसमें भी आपको आराम मिले, वही करिए। दिवास्वप्न अनेक प्रकार के होते हैं, और उन सभी का आपके मस्तिष्क और मनोभावों पर सकारात्मक प्रभाव नहीं होता है। यदि आप अपने मस्तिष्क को नकारात्मक विचारों द्वारा भर लिया जाने देंगे (जैसे कि अपने पूर्व प्रियजन से बदला लेने का विचार) तब तो आप स्वयं को नीचे ही खींच डालेंगे। परंतु दिवास्वप्नों के बारे में अच्छाई यह है कि आप अपने विचारों को नियंत्रित कर सकते हैं (यह रात वालों से कहीं आसान है), चमकदार दिवास्वप्नों से यह सुनिश्चित होता है कि प्रत्येक दिवास्वप्न सत्र आपका उत्थान करेगा।  सकारात्मक-रचनात्मक दिवास्वप्न, नए सम्बन्धों के प्रति खुलेपन, प्रसन्नता तथा सृजनात्मकता से सम्बद्ध होते हैं।  वहीं दूसरी ओर, दोषी और परेशान करने वाले दिवास्वप्न, जिनमें असफलता, बुरी चीजों के होने की, दूसरे लोगों को चोट पहुंचाने की कल्पना हो, परेशानी और दोष जैसी नकारात्मक भावनाओं की ओर ले जाते हैं। तीसरी प्रकार के दिवास्वप्न तब आते हैं, जब आपका नियंत्रण ध्यान पर कमजोर होता है; तब चूंकि आप वर्तमान पर ध्यान केन्द्रित नहीं कर पाते हैं इसलिए आपका मस्तिष्क इधर उधर भटकता रहता है। इस प्रकार का दिवास्वप्न देखने से कोई सकारात्मक प्रभाव नहीं पड़ता है, चूंकि वह आपके नियंत्रण में ही नहीं होता है। मस्तिष्क में किसी लक्ष्य को देख कर दिवास्वप्न देखने से आप स्वयं को उसकी प्राप्ति के लिए अभप्रेरित कर सकते हैं। स्वयं को उस जीवन की कल्पना करने दीजिये, जैसा कि आप उसे होने देना चाहते हैं। आप जैसे भविष्य की कल्पना कर रहे हों, स्वयं को अपनी कल्पना में पूरी तरह डूब जाने की स्वतन्त्रता दे कर उसे वैसे ही होने दीजिये। क्या आप राष्ट्रपति बन जाएँगे? क्या आप किसी उष्णकटिबंधीय द्वीप में जा कर बस जाएँगे? अपनी कंपनी शुरू करेंगे? प्रेम में पद कर अपना परिवार बसाएँगे? आपके दिवास्वप्नों में कुछ भी संभव है। वे सभी चीज़ें जिनसे आपको प्रसन्नता मिल सकती है उनकी कल्पना करके उन्हें एक कहानी के रूप में रखने का प्रयास करिए। कहानी और उसके पात्रों को सुसंगत बनाए रखने से जब आप स्वयं को विभिन्न प्रतिवेशों में पाएंगे तब उनसे निबटना कहीं सरल और मज़ेदार हो जाएगा। अपनी कहानियों और परिस्थितियों को सकारात्मक बनाए रहिए और जब भी आप दिवास्वप्न देखें तब उनको विकसित करते रहिए। हो सकता है कि यह उतना उत्पादक न हो जितना कि अपने लक्ष्यों के संबंध में स्वप्न देखना, परंतु अपनी पसंद की चीजों के सपने देखना होता मज़ेदार है। उन चीजों के सपने देखिये जिनसे आपको खुशी मिलती हो, जैसे कि कुछ खास लोग, गतिविधियां, स्थान, यहाँ तक कि भोज्य जिनसे आपके चेहरे पर मुस्कान आ जाती है। हालांकि यह ध्यान रखिए कि यदि आप अपने वर्तमान पर से ध्यान हटाने के लिए अपनी प्रिय चीजों का स्वप्न देखने की आदत डाल लेंगे तब आपको अपनी प्रसन्नता में कमी का अनुभव होगा।  जैसे कि, आप स्वयं को अपने प्रिय छुट्टी बताने के स्थान के दिवास्वप्न देखने से अधिक उत्साही बना सकते हैं। आपके दिवास्वप्न, आपकी प्रसन्नता को तब और बढ़ा देंगे यदि भविष्य में कभी वास्तव में वहाँ जाने की आपकी कोई योजना भी हो। परंतु यदि आप किसी अप्राप्य वस्तु के संबंध में दिवास्वप्न देखेंगे, जैसे कि किसी विवाहित से प्रेम करने का स्वप्न, तब तो यह दिवास्वप्न वास्तव में परेशानी का कारण बन सकता है। जीवन की वास्तविक परिस्थिति की कल्पना करिए और अपने दिमाग में उस पर अभिनय करिए। बिलकुल उतनी ही शिद्दत से अभिनय करिए जैसे कि आप उसे करने ही जा रहे हों। इससे आपकी समस्या सुलझाने की और दूसरे व्यक्ति के दृष्टिकोण से विचार कर पाने की क्षमताओं का विकास होगा।  कहानी में फेरबदल लाने के लिए स्वयं को अपनी प्रिय पुस्तक या मूवी की दुनिया में पहुँच जाने की कल्पना करिए। आप क्या करेंगे? आपके एकाएक वहाँ पहुँच जाने पर अन्य चरित्रों की क्या प्रतिक्रिया होगी? (यदि आप पहले ही से वहाँ नहीं रह रहे हों तब?) प्रतिद्वंद्वी क्या कहेगा? आप अपनी कल्पना किसी और के रूप में भी कर सकते हैं और विचार कर सकते हैं कि आप उनके किन गुणों की सराहना करते हैं? उस व्यक्ति की विभिन्न परिस्थितियों और समस्याओं में क्या प्रतिक्रिया होगी? दिवास्वप्न देखना, कहानियों, संगीत, कला तथा नवोन्मेषी उत्पादों के संबंध में नए विचारों को लाने के लिए श्रेष्ठ विधि है। मस्तिष्क को स्वतंत्र भटकने दीजिये और देखिये कि आपके स्वप्न में क्या क्या आ सकता है। किसी भी चीज़ को पहुँच से बाहर मत मानिए!   जैसे कि, आप किसी मनपसंद उत्पाद की कल्पना कर सकते हैं और सोच सकते हैं कि उसे कितना और कैसे बेहतर बनाया जा सकता है। यदि आपको अपने विचार पसंद आते हैं, तब उनको लिखना भूलिएगा मत। शायद आप कभी उनका उपयोग ही कर लें। दिवास्वप्नों के संबंध में बढ़िया बात यह है कि आप इसे कहीं भी और कभी भी देख सकते हैं। जब भी आपको कक्षा या कार्य परियोजनाओं के बीच में अल्पविराम मिले तब अपने दिमाग को भी विराम दीजिये। जब भी आपके पास खाली समय हो, मनोरंजन के लिए कंप्यूटर या सेल फ़ोन ले कर बैठने के स्थान पर दिवास्वप्न देखने का प्रयास करिए। आपका थका हुआ दिमाग आपका आभार मानेगा।  कक्षा या काम के “दौरान” दिवास्वप्न देखना, समय बिताने का एक लोकप्रिय तरीका हो सकता है, परंतु यदि आप अपने सामने होने वाली चीजों पर ध्यान नहीं दे रहे होते हैं तब तो इससे आप परेशानी में पड़ सकते हैं। उस पल में होने वाली घटनाओं पर ध्यान केन्द्रित करने का प्रयास करिए और दिवास्वप्नों को उस वातावरण के लिए बचा कर रखिए जिसमें विकर्षण न हों। जब आप यात्रा कर रहे हों, तब दिवास्वप्न देखना, उन्हें देखने का सबसे बढ़िया तरीका है। कार, ट्रेन या बस की खिड़की से दुनिया को पीछे दौड़ते हुये देखने में कुछ ऐसी बात होती है जिससे मस्तिष्क विश्राम की स्थिति में आ जाता है और बस भटकना शुरू हो जाता है। प्रयास करिए कि आपको खिड़की के पास की सीट मिल जाये और सुअवसर का लाभ उठा कर मस्तिष्क को, जहां वह चाहे, वहाँ भटकने दीजिये। यदि आपको दौड़ना, टहलना, तैरना या कोई भी अकेले में करने वाला व्यायाम पसंद हो, तब तो आपके पास दिवास्वप्न देखने का बना बनाया सुअवसर है। इस समय का उपयोग, जो भी आप चाहें उसे सोचने में करिए, चाहे वह किसी ऐसी लघु कहानी की पटकथा हो जिसे आप लिखने का विचार कर रहे हों या दीवाली की छुट्टियाँ बिताने की योजना। प्रातःकाल या रात में सोने से पहले  दिवास्वप्न देखने का सबसे अच्छा समय होता है। आप बिस्तर में जल्दी से आ जाते हैं और आपका मस्तिष्क किसी और विकर्षण के बिना विश्राम की स्थिति में होता है। जब आप इतने थके हुये होते हैं कि आपको दिवास्वप्नों के हास्यास्पद होने की चिंता नहीं होती है तब तो लगता है कि तर्क का हस्तक्षेप भी कम हो जाता है।
स्वयं को अनुमति दीजिये: स्वयं को विकर्षणों से बचाइए: खिड़की से बाहर देखिये या अपनी आँखें बंद कर लीजिये: मस्तिष्क को सकारात्मक दिशा में जाने दीजिये: आप जो भविष्य चाहते हैं, उसके संबंध में स्वप्न देखिये: अपनी प्रिय चीजों के संबंध में दिवास्वप्न देखिये: अपने सपनों में रोलप्ले करिए: स्वप्न में कुछ रचनात्मक देखिये: कक्षा अथवा काम पर अल्प विराम के दौरान दिवास्वप्न देखिये: कार, ट्रेन या बस में दिवास्वप्न देखिये: व्यायाम करते समय दिवास्वप्न देखिये: प्रातःकाल या रात में दिवास्वप्न देखिये:
https://www.wikihow.com/Daydream https://www.wikihow.com/Daydream https://www.wikihow.com/Daydream
Getting Started Knowing What to Dream About Knowing Where to Daydream